open-index/open-wikipedia-markdown huggingface dataset:
ואג'יר

**ואג'יר** (באנגלית: **Wajir**) היא עיר בקניה, שמשמשת כבירת המחוז ואג'יר .

## גאוגרפיה
ואג'יר נמצאת כ-464 קילומטרים מבירת קניה, ניירובי.

## אקלים
הטמפרטורה הממוצעת היא 30 מעלות צלזיוס. החודש הכי חם הוא פברואר (34 מעלות צלזיוס). החודש הכי קר הוא יולי (26 מעלות צלזיוס). כמות המשקעים הממוצעת היא 416 מילימטרים בשנה. חודש אפריל הוא החודש שיש בו הכי הרבה גשם (140 מ"מ גשם), וחודש פברואר הוא החודש שיש בו הכי פחות גשם (1 מ"מ גשם).

## תנועה ותחבורה
העיר ממוקמת ליד הכבישים B9 ו-C80. בנוסף, שדה התעופה ואג'יר  נמצא בשטח העיר.

## הערות שוליים

קטגוריה:קניה: ערים
לודוואר

**לודוואר** (באנגלית: **Lodwar**) היא עיר בקניה, שמשמשת כבירת המחוז טורקנה .

## גאוגרפיה
לודוואר נמצאת כ-494 קילומטרים מבירת קניה, ניירובי.

## תנועה ותחבורה
לודוואר ממוקמת ליד הכבישים A1, D347, D348, E363A ו-E1335. בנוסף, שדה התעופה לודוואר  נמצא בשטח העיר.

## קישורים חיצוניים

## הערות שוליים

קטגוריה:קניה: ערים
תהליך איזוכורי

**תהליך איזוכורי** (מיוונית עתיקה ἴσος ("איזוס") "שווה", ו-χώρα (חורה) "מרחב") הוא תהליך תרמודינמי שבו הנפח נשאר קבוע. בתהליך איזוכורי לא מתבצעת עבודה.

בדיאגרמת PV מסלול של תהליך איזוכורי נקרא **איזוכורה**. סימן מזהה של איזוכורה הוא שהיא מקבילה לציר הלחץ (P) ולא נוטה ימינה או שמאלה (אחרת נקבל שינוי בנפח - \Delta V \neq 0).

## מאפיינים
תהליך איזוכורי מתאפיין בנפח קבוע \Delta V = 0
 (עבור חישובים דיפרנציאלים dV=0
). נהוג לציין שתהליכים כאלו מתרחשים במערכת סגורה וקשיחה.
טקסט=בתהליך איזוכורי העקומה אנכית והעבודה מתאפסת|ממוזער|בתהליך איזוכורי השטח מתחת לאיזוכורה הוא אפס

### עבודה
בדיאגרמת PV השטח מתחת לעקומה יהיה העבודה שביצע הגז על הסביבה. בתהליך איזוכורי, הקו אנכי ולכן השטח תחת העקומה יהיה אפס. לכן \Delta W = 0
.

### אנרגיה פנימית
לפי החוק הראשון של התרמודינמיקה נקבל שהחום במערכת מועבר במלואו לאנרגיה הפנימית של המערכת: \Delta U = Q
.

### אנטרופיה
עבור גז אידיאלי בתהליך איזוכורי ניתן לחשב את השינוי באנטרופיה של המערכת:

\Delta S = nC_V\ln(\frac{T_2}{T_1})=nC_V\ln(\frac{P_1}{P_2})

## קיבול חום
כל עוד גוף לא משנה את הפאזה שלו, קליטה או מסירה של חום משמשת לשינוי הטמפרטורה. קיבול חום מוגדר ככמות האנרגיה שיש להעביר לחומר בצורה של חום כדי להעלות את הטמפרטורה שלו בקלווין אחד.

Q=C \Delta T \Rightarrow dQ=CdT
\Rightarrow C=\left (\frac{dQ}{dT} \right)

כאשר רושמים נגזרת של פונקציה מרובת משתנים, אילו משתנים מוחזקים קבועים. במקרה של גז, האבחנה הזאת היא מאוד חשובה.

### תהליך איזוכורי
כל החום מומר להגדלת האנרגיה הפנימית (הטמפרטורה): \Delta U = Q.

נסמן: C_V =
\left (\frac{\partial Q}{\partial T} \right)_V =
\left (\frac{\partial U}{\partial T} \right)_V

### תהליך איזוברי
בתהליך איזוברי חלק מהחום מומר לביצוע עבודה. המסקנה היא שצריך יותר חום כדי להעלות את הטמפרטורה בקלווין אחד אם התהליך הוא איזוברי.

נסמן: C_P =
\left (\frac{\partial Q}{\partial T} \right)_P =
\left (\frac{\partial H}{\partial T} \right)_P


## דוגמאות
חימום מכל מתכתי עם גז בתוכו כאשר המכל אטום (אין דליפות) יהיה תהליך איזוכורי שבו הגז יגדיל את הלחץ והטמפרטורה אך הנפח יישאר קבוע.

דוגמה נוספת היא ניפוח בלון הליום. בדוגמה זו יש שינוי במספר החלקיקים אך התהליך עדיין איזוכורי מכיוון שהנפח לא משתנה.

## ראו גם
* תהליך תרמודינמי
* נפח
* קיבול חום

## קישורים חיצוניים

## הערות שוליים

קטגוריה:תרמודינמיקה
Si c'était de l'amour

**Si c&#39;était de l&#39;amour** (בעברית: **אם זה היה אהבה**) הוא סרט תיעודי צרפתי-להט"בי, שיצא לאקרנים ב-2020. הסרט בוים על ידי פטריק צ'יה . הסרט מתאר את חייהם המקצועיים והאישיותיים של הרקדנים ב-*Crowd*, קטע של הכוריאוגרפית ז'יזל ויין  על סצנת הלהט של שנות ה-90 של המאה ה-20.

הסרט הוקרן לראשונה ב-22 בפברואר 2020 בפסטיבל הסרטים הבינלאומי בברלין ה-70 במספר. בפסטיבל זה, הסרט זכה בפרס טדי לסרט התיעודי הלהט"בי הטוב ביותר.

הסרט הופץ באופן מסחרי בצרפת ב-4 במרץ 2020.

## קישורים חיצוניים

## הערות שוליים

קטגוריה:סרטי להט"ב תיעודיים
קטגוריה:סרטי להט"ב צרפתיים
קטגוריה:סרטים בצרפתית
קטגוריה:סרטים באנגלית
קטגוריה:סרטים בשוודית
קטגוריה:זוכי פרס טדי
קטגוריה:סרטי להט"ב משנות ה-2020
קטגוריה:סרטים צרפתיים משנת 2020
אוטו גינשה

**אוטו גינְשֶׁה** (בגרמנית: **Otto Günsche**; 24 בספטמבר 1917 – 2 באוקטובר 2003) היה קצין בוואפן-אס אס במלחמת העולם השנייה. תחילה השתייך לדיוויזיית הפאנצר אס אס הראשונה לפני שהתמנה לשלישו האישי ושומר ראשו של אדולף היטלר. מתוקף תפקידו היה בין האחרונים לראות את היטלר בחיים, ולבקשתו שרף את גופתו ואת גופתה של אווה בראון מחוץ לפיהררבונקר. גינשה נתפס בשבי על ידי חיילי הצבא האדום בברלין ב-2 במאי 1945. לאחר שהוחזק בבתי כלא ובמחנות עבודה בברית המועצות, הוא שוחרר ב-2 במאי 1956.

## ביוגרפיה
אוטו גינשה נולד בינה שבוויימר-אייזנאך. לאחר שעזב את בית הספר התיכון בגיל 16 התנדב לדיוויזיית האס אס הראשונה והצטרף למפלגה הנאצית ב-1 ביולי 1934. הוא פגש לראשונה את אדולף היטלר בשנת 1936. גינשה שימש בתור שליש ה-SS של היטלר בין השנים 1940–1941. מ-1 בינואר 1941 עד 30 באפריל 1942 הוא למד באקדמיה לקצינים של ה-SS. גינשה צבר ניסיון מבצעי כמפקד פלוגת פאנצרגרנדיר, וב-12 בינואר 1943 מונה להיות חלק מפמלייתו הצמודה של היטלר כשליש. מאוגוסט 1943 עד בפברואר 1944 לחם גינשה בחזית המזרחית ובצרפת. במרץ 1944 מונה שוב לשמש שלישו ומאבטחו הצמוד של היטלר. כשליש אישי להיטלר, גינשה היה גם חבר בפיירברגליטקומנדו שהעניק הגנה ביטחונית להיטלר. גינשה נכח בניסיון ההתנקשות הכושל בהיטלר ב-20 ביולי 1944 במאורת הזאב ונפצע לאחר שעור התוף שלו נקרע מהפיצוץ.

עם הפסדה המתקרב והבלתי נמנע של גרמניה, הטיל היטלר על גינשה ב-30 באפריל 1945 את משימת שריפת גופתו לאחר מותו, במטרה למנוע התעללות בגופה. באותו אחר הצהריים גינשה שמר בכניסה לחדר בפיהררבונקר בו היטלר ואווה בראון התאבדו. לאחר המתנה של מספר דקות, פתח עוזרו של היטלר, היינץ לינגה, את דלת חדר העבודה כאשר מרטין בורמן לצדו. השניים נכנסו לחדר כשגינשה מאחוריהם, ומצאו את הזוג כשהם מוטלים מתים. גינשה עזב את החדר והודיע לשוהי הבונקר שהיטלר מת.

מאוחר יותר, לאחר הבטיחו כי הגופות של אדולף היטלר ואווה בראון נשרפו באמצעות בנזין שסופק על ידי נהגו של היטלר, עזב גינשה את הפיהררבונקר ב-1 במאי. ב-2 במאי 1945 נלקח גנש בשבי על ידי כוחות הצבא האדום שהקיפו את העיר, והוטס למוסקבה לחקירה על ידי ה-NKVD.

### לאחר המלחמה ומוות
הוא הוחזק בבית כלא במוסקבה עד 1950. לאחר מכן נשפט ונידון ל-25 שנות מאסר. ריצה את עונשו בכלא בעיר סברדלובסק. בשנת 1955 הועבר למזרח גרמניה,שם המשיך לרצות את עונשו בכלא בעיר באוצן. ב-2 במאי 1956. במהלך המאסר היו גונשה ולינגה מקורות ראשוניים למבצע מיתוס, הביוגרפיה של היטלר שהוכנה עבור ולדרישת יוזף סטלין. התיק נערך על ידי קצינים ב-NKVD הסובייטי. הדו"ח פורסם בצורת ספרים בשנת 2005 תחת הכותרת: "**ספר היטלר: התיק הסודי שהוכן לסטלין מחקירות עוזריו האישיים של היטלר**".

לאחר שחרור מן הכלא הצליח גינשה להימלט למערב גרמניה. גינשה מת מאי ספיקת לב בביתו בלוהמר, שבנורדריין-וסטפאליה בשנת 2003. היו לו שלושה ילדים.

## ראו גם
* הנפילה (2004), בו גולם על ידי השחקן גץ אוטו.

## לקריאה נוספת

* 
* 
* 
* 
* 
* 
*  
* 


## קישורים חיצוניים

* 

## הערות שוליים

קטגוריה:מעוטרי צלב הברזל
קטגוריה:אנשי אס אס
קטגוריה:אנשי הצוות האישי של אדולף היטלר
קטגוריה:גרמנים שנשבו במלחמת העולם השנייה
קטגוריה:גרמנים שנולדו ב-1917
קטגוריה:גרמנים שנפטרו ב-2003
בית החולים ירדן

**בית החולים ירדן** (בערבית: **مستشفى الأردن**) הוא מרכז רפואי אוניברסיטאי בעיר עמאן בירת ירדן.

בית החולים הוא מוסד בבעלות פרטית, שהוקם בשנת 1993. מצויות בו 300 מיטות אשפוז.

בית החולים משמש כמרכז לרפואה שלישונית. הוא מספק שירותים במרבית תחומי הרפואה לרבות כירורגיית לב-חזה ונוירוכירורגיה. נערכים בו גם ניתוחי השתלת איברים.

בבית החולים פועל מנחת מסוקים.

## ראו גם
* בית החולים האוניברסיטאי על שם המלך עבדאללה

## קישורים חיצוניים

*  

קטגוריה:קצרמר מבנים
ירדן
קטגוריה:עמאן: מבנים
תהליך איזנטרופי

**תהליך איזנטרופי** או **תהליך אדיאבטי הפיך** הוא תהליך תרמודינמי בו האנטרופיה נשארת קבועה. העברות העבודה במערכת הן חסרות חיכוך ואין העברת חום או חומר. תהליך אידיאלי שכזה שימושי כמודל וכבסיס להשוואה לתהליכים אמיתיים.

בדיאגרמת PV מסלול של תהליך איזנטרופי נקרא **אדיאבטה**. התהליך הוא הפיך ואדיבאטי ולכן לשרטט אותו בדיאגרמת PV לא מביא תועלת. נהוג לשרטט תהליך איזנטרופי בדיאגרמת TS
.

__תוכן_עניינים__

## מאפיינים
תהליך איזנטרופי מתאפיין באנטרופיה קבועה \Delta S = 0
 (עבור חישובים דיפרנציאלים dS=0
). זהו תהליך אידיאלי שאינו מתקיים במציאות הפיזית.
טקסט=תהליך איזנטרופי ייראה כקו מאונך לציר האנטרופיה והשטח מתחת לגרף (עבודה) יהיה אפס|ממוזער|תהליך איזנטרופי ייראה כקו מאונך לציר האנטרופיה והשטח מתחת לגרף (עבודה) יהיה אפס
### עבודה
בדיאגרמת TS השטח בתוך העקומה יהיה העבודה שביצע הגז על הסביבה. בתהליך איזנטרופי, הקו אנכי ולכן השטח מתחת לעקומה הוא אפס: \Delta W = 0
.

### אנרגיה פנימית
בתהליך אדיאבטי, אין מעברי חום: \Delta Q=0
. בדיאגרמת TS
 החום ניתן כשטח מתחת לגרף: Q=\int_{S_1}^{S_2} TdS=TS_2 - TS_1=0


לפי החוק הראשון של התרמודינמיקה נקבל שהאנרגיה הפנימית של המערכת לא משתנה: \Delta U = \Delta Q + \Delta W = 0
.

## מעגל קרנו
מעגל קרנו, גם נקרא מעגל איזנטרופי, מתאר אוסף תהליכים תרמודינמיים אשר מבצעים עבודה ביעילות מקסימלית לעומת צריכת חום תוך שימור האנטרופיה: \Delta S = 0
.

\oint \frac{dQ}{T} = 0 \qquad \qquad \sum_{i=1}^N\frac{Q_i}{T_i}=0


במערכת כזאת נוכחים שני מאגרי חום בטמפרטורות שונות ומתקיים:

\eta_{carnot}=1-\frac{T_C}{T_H}

## אטימולוגיה
השם "איזנטרופי" נגזר מהמילים היווניות ἴσος ("איזוס") שמשמעותן "שווה", ו-τροπή (טרופ) שפירושו "שינוי".

## ראו גם
* תהליך תרמודינמי
* אנטרופיה
* חום

## קישורים חיצוניים

## הערות שוליים

קטגוריה:תרמודינמיקה
תהליך איזואנתלפי

**תהליך איזואנתלפי** הוא תהליך תרמודינמי בו האנתלפיה נשארת קבועה. בתהליך איזואנתלפי חום המועבר למערכת מבצע עבודה בלבד. 

בדיאגרמת PV מסלול של תהליך איזואנתלפי בגז אידיאלי זהה למסלול של תהליך **איזותרמי** ולכן עקומה של תהליך איזואנתלפי תהיה **איזותרמה**. האיזותרמה של גז אידיאלי היא חלק מעקומה הנקראת היפרבולה. 

__תוכן_עניינים__

## מאפיינים
תהליך איזואנתלפי מתאפיין באנתלפיה קבועה \Delta H = 0 
 (עבור חישובים דיפרנציאלים dH=Tds+VdP=0 
).

### עבודה
בדיאגרמת PV השטח מתחת לאיזותרמה יהיה העבודה שביצע הגז על הסביבה ולכן: -\Delta W_{env} = \Delta W_{gas} = P\Delta V = -T\Delta S = -Q \Rightarrow \Delta W_{env} = Q 
.

### אנרגיה פנימית
לפי החוק הראשון של התרמודינמיקה, האנרגיה הפנימית היא סכום העבודה והחום: \Delta U = \Delta W + \Delta Q = 2\Delta Q 


### אנטרופיה
עבור גז אידיאלי, התהליך איזותרמי וניתן לחשב את השינוי באנטרופיה של המערכת:

\Delta S = NK_B\ln(\frac{P_1}{P_2})

## אטימולוגיה
השם "איזואנתלפי" נגזר מהמילים היווניות ἴσος ("איזוס") שמשמעותן "שווה", ו-ἐνθάλπω ("אנתלפו") שפירושו "לחמם בפנים".

## ראו גם
* תהליך תרמודינמי
* אנתלפיה
* תהליך אדיאבטי
* אפקט ג'ול-תומסון
* הצבר האיזוברי-איזואנתלפי

## הערות שוליים

קטגוריה:תרמודינמיקה
ניצה בלזר

**ניצה בלזר בן מנחם**, היא שחיינית עבר ישראלית, אלופה (1966) ושיאנית ישראל במשחה ל-200 מטר פרפר (1966–1969).

## ביוגרפיה
בלזר נולדה וגדלה בתל אביב. היא התאמנה בקבוצת הפועל תל אביב, בהדרכתו של נלו בילדרמן ואחר כך עם רובי לדנר.

### 1966
#### אלופה ושיאנית ישראל
באליפות ישראל שנערכה בבריכת בת גלים בחיפה בתחילת אוקטובר 1966 זכתה בלזר במדליית כסף, במשחה ל-100 מטר פרפר בתוצאה של 1:19.6 דקות, אחרי דורית זלץ מברית מכבים עתיד (1:18.4 דקות) ולפני שלומית ניר מהפועל אילת השחר (1:19.8 דקות). שבוע לאחר מכן, באליפות ישראל בשחייה למרחקים ארוכים שנערכה בבריכת גלית בתל אביב היא זכתה בשתי מדליות, זהב וכסף. מדליית זהב במשחה ל-200 מטר פרפר בשיא ישראלי חדש של 3:03.0 דקות, לפני דורית זלץ (3:14.0 דקות) ודפנה תמרי מברית מכבים עתיד (3:25.2 דקות), שיפור לשיא בן ה-3 שנים של נורית שלו מהפועל נווה איתן (3:07.3 דקות) ומדליית כסף, במשחה ל-400 מטר מעורב אישי בתוצאה של 6:26.6 דקות, אחרי שלומית ניר (6:21.2 דקות) ולפני דורית זלץ (6:39.0 דקות).

### 1967
באליפות ישראל בשחייה למרחקים ארוכים שנערכה בסוף ספטמבר 1967 זכתה בלזר במדליית ארד, במשחה ל-400 מטר מעורב אישי בתוצאה של 6:17.0 דקות, אחרי איבונה טוביס מהפועל חיפה (5:58.9 דקות) ושלומית ניר (6:05.6 דקות). חודש לאחר מכן, באליפות ישראל הכללית היא זכתה במדליית ארד במשחה ל-100 מטר פרפר בתוצאה של 1:15.8 דקות, אחרי איבונה טוביס (1:12.5 דקות) ודורית זלץ (1:14.9 דקות).

בצליחת הכנרת התשיעית שנערכה בסוף אוקטובר אותה שנה היא זכתה במדליית כסף בתוצאה של 2:33:32.0 שעות, אחרי איבונה טוביס (2:20:12.0 שעות) ולפני גבי קולמן ממכבי חיפה (2:35:56.0 שעות).

### 1969
בתחרות שנערכה בז'נבה שווייץ ביולי 1969 קבעה בלזר במשחה ל-200 מטר פרפר שיא ישראלי חדש של 2:57.0 דקות. שבוע וחצי לאחר מכן, בתחרויות השחייה של המכביה השמינית שנערכו בבריכת גלי גיל ברמת גן בסוף יולי אותה שנה היא סיימה במקום רביעי במשחה ל-200 מטר פרפר בשיא ישראלי חדש של 2:55.1 דקות.

### מאמנת שחייה
לאחר שפרשה משחייה תחרותית החלה בלזר לאמן שחייה בקבוצתה הפועל תל אביב ובקבוצת אס"א תל אביב.

## חיים אישיים
בלזר מתנדבת בעמותת עלם.

## ראו גם

## הערות שוליים

קטגוריה:שחייניות פרפר ישראליות
קטגוריה:אלופות ישראל בשחייה
קטגוריה:שיאניות ישראל בשחייה
קטגוריה:ספורטאי הפועל תל אביב
קטגוריה:מאמני שחייה ישראלים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
יפתח בוכמן

**יפתח בוכמן** (נולד ב-2 בדצמבר 1986) הוא כדורסלן עבר ישראלי.

## ביוגרפיה

נולד בתל אביב. בצעירותו שיחק במחלקת הנוער של הפועל תל אביב ושימש כקפטן מקבוצת הקט סל ועד לבוגרים. בקבוצת הנוער השתתף בזכייתה בגביע המדינה לאחר ניצחון 85–87 על מכבי תל אביב של עמרי כספי וגל מקל

בגיל 16 רשם הופעות בקבוצה הבוגרת. שיחק בבוגרים בהפועל תל אביב בליגת העל ובבני השרון. במרבית זמנו בליגת העל היווה שחקן ספסל ונאלץ לנדוד לליגה הלאומית, בה שיחק במדי אליצור רמלה, באר יעקב, עירוני ר"ג, הפועל עפולה, אליצור יבנה.

בעונת 11–2010 עלה ביחד עם הפועל אוסישקין ת"א מהליגה הארצית לליגה הלאומית.

לאחר פרישתו מכדורסל, עובד כיזם. הקים את "ליגת הקיץ של ישראל" מחדש בשנת 2017. הקים את ליגת "מאמאסל" הארצית הפונה לנשים חובבניות. בשנת 2020 הקים את "תלאליגה", ליגת כדורסל חובבנית לגברים בת"א.

בעלים של חברת התיירות "טוריקס" אשר הוקמה בשנת 2019.

כדורגלן החופים והפעיל הציבורי נמרוד בוכמן הוא אחיו.

בשנת 2016 התחתן עם בת זוגו, דניאל.

## קישורים חיצוניים
* פרופיל שחקן באתר מנהלת הליגה בכדורסל
* ראיון וידאו עם בוכמן עם חתימתו באוסישקין, היוטיוב של הפועל אוסישקין, 19 באוגוסט 2009
* עירד צפריר, מבצע יפתח, זמן תל אביב, 18 בספטמבר 2009
* 

## הערות שוליים

קטגוריה:כדורסלני הפועל תל אביב
קטגוריה:כדורסלני בני השרון
קטגוריה:בוגרי תיכון עירוני ט' (תל אביב)
קטגוריה:ישראלים שנולדו ב-1986
מצעד אלבומי קטלוג הפופ

שמאל|ממוזער|250x250px|לוגו מגזין הבילבורד
**מצעד אלבומי קטלוג הפופ** (באנגלית: **Top Pop Catalog Albums**) הוא מצעד אלבומים שבועי, בו מדורגים 50 אלבומים. המצעד הופק על ידי מגזין הבילבורד, המדרג את אלבומי הקטלוגים הנמכרים ביותר בארצות הברית, ללא קשר לז'אנר שהוא מכיל בתוכו. אלבומים שצועדים במצעד זה יצעדו בתנאים שהבילבורד מציב, תוך שיש מתן דגש על מצעד הבילבורד 200.

המצעד מכיל בתוכו גם הוצאות מחודשות של אלבומים ישנים. כמו כן, לא צריכים האלבומים לשהות במצעד הבילבורד 200, כדי להיכנס למצעד אלבומי קטלוג הפופ. בנוסף לכך, אלבומי חג מולד הם דוגמה לאלבומים יוצאי דופן שיכולים לצעוד במצעד בכמה תקופות שונות.

## הישגים
האלבום ששהה הכי הרבה זמן במצעד הוא The Dark Side of the Moon של פינק פלויד, אשר שהה במצעד למעלה מ-1,600 שבועות. (31 שנים) האלבום הפך לאלבום הראשון בהיסטוריה אשר הצליח לחצות את רף שהיית ה-1,000 שבועות במצעד, תוך שהיה לראשון שחצה גם את רף ה-1,500 שבועות.

האלבום השני ששהה הכי הרבה זמן במצעד הוא אלבום האוסף Legend של בוב מארלי, שהצליח לשהות במצעד למעלה מ-975 שבועות.

## ראו גם
* בילבורד 200

## קישורים חיצוניים
* 

## הערות שוליים

אלבומי קטלוג הפופ
איגוד תעשיית ההקלטות ההונגרי

**איגוד תעשיית ההקלטות ההונגרי** (בהונגרית: **Magyar Hanglemezkiadók Szövetsége**; בראשי תיבות: **MAHASZ** או **Mahasz**) הוא ארגון העוקב אחר כמעט כל ההיבטים של ענף ההקלטות בהונגריה. האיגוד הוקם בשנת 1992, על מנת להעניק תעודות על מכירות, לקיים את טקס פרסי המוזיקה ההונגרי וכדומה.

ב-1 בינואר 2018, אוחדו מכירות האלבומים והסינגלים כאחד ועליהן מקבלים תעודת זהב, פלטינה או יהלום.

## תעודה על מכירות
איגוד תעשיית ההקלטות ההונגרי מעניק תעודות זהב, פלטינה ויהלום על מכירות של סינגלים, אלבומים ואלבומי וידאו:

### אלבומים
#### מקומי

#### בינלאומי



### סינגלים

### אלבומי וידאו

## ראו גם
* איגוד תעשיית ההקלטות האמריקאי
* איגוד תעשיית ההקלטות הבריטי

## קישורים חיצוניים
* 

## הערות שוליים

הונגריה
קטגוריה:הונגריה: תרבות
איגוד תעשיית ההקלטות הארגנטינאי

**איגוד תעשיית ההקלטות הארגנטינאי** (בספרדית: **Cámara Argentina de Productores de Fonogramas y Videogramas**; ובקיצור: **CAPIF**) הוא ארגון העוקב אחר כמעט כל ההיבטים של ענף ההקלטות בארגנטינה. האיגוד הוקם ב-25 ביוני 1958.

נכון לאפריל 2020, המנכ"ל של איגוד תעשיית ההקלטות הארגנטינאי הוא חאבייר דלופי.

## תעודה על מכירות
איגוד תעשיית ההקלטות הארגנטינאי מעניק תעודות זהב, פלטינה ויהלום על מכירות של סינגלים, אלבומים ואלבומי וידאו:

**אלבומים**

**סינגלים**

**אלבומי וידאו**

**אלבומי אוסף**

## ראו גם
* איגוד תעשיית ההקלטות האמריקאי
* איגוד תעשיית ההקלטות הבריטי

## קישורים חיצוניים
* 

## הערות שוליים

ארגנטינה
קטגוריה:ארגנטינה: תרבות
מגפת הקורונה באנדורה

התפשטות **[[מגפת הקורונה]]** באנדורה החלה בתחילת מרץ 2020.

## התפשטות המגפה
ב-2 במרץ הודיעה אנדורה על מקרה ראשון של הדבקה בנגיף הקורונה בשטחה. מדובר בגבר בשנות ה-20 לחייו שחזר לאחרונה ממילאנו, שבצפון איטליה, אחד ממוקדי התפרצות הקורונה החמורים ביותר באירופה ובעולם.

ב-13 במרץ הודיעה ממשלת אנדורה על סגירת כל בתי הספר ברחבי המדינה החל מ-16 במרץ, ועל ביטול כל האירועים התרבותיים שתוכננו על ידי הממשלה.

בנוסף על כך, ראש ממשלת אנדורה, שאווייר אספוט  הודיע כי כל מוסדות הציבור ייסגרו למשך שבועיים מלבד אלה המספקים שירותים חיוניים כמו תחנות דלק וחנויות פארם.

יום לאחר מכן, ב-14 במרץ החליטה המועצה הכללית של אנדורה כי חגיגות יום החוקה של אנדורה יבוטלו. בנוסף, הוטלו הגבלות על גבולות המדינה, ואנשים הורשו לעזוב רק לטובת סיבות רפואיות, הובלת סחורות או לטובת תושבים הנמצאים בחו"ל. מכירה של אלכוהול או טבק לתיירים נאסרה, והכמות שהותרה למכור לבעלי אזרחות אנדורית או תושבים הוגבלה.

ב-16 במרץ הכריז ראש ממשלת אנדורה, שאווייר אספוט על הפסקת הבנייה והפעילות התשתית עקב הגידול בכמות המקרים של נגיף הקורונה במדינה.

ב-17 במרץ נשא הנסיך השותף של אנדורה, ז'ואן אנריק ויווס אי סיסיליה הודעה טלוויזיונית מיוחדת בה הוא קרא להוכרת תודה ושיתוף פעולה בקרב כולם.

ב-22 במרץ הודיעה אנדורה על מקרה המוות הראשון בשטחה. הקורבן, הוא גבר בן 88.

ב-29 במרץ הודיעה קובה על שליחת 27 אחיות ו-12 רופאים לעזור לצוות של בית חולים הכירורגי נוסטרה סנורה דה מריטקסל.

## קישורים חיצוניים

## הערות שוליים

קטגוריה:אנדורה: היסטוריה
אנדורה
אנדורה
פורד פלקון XE

**פורד פלקון XE** (באנגלית: **Ford Falcon XE**, קרוי גם: **Ford Fairmont XE**) היא מכונית משפחתית גדולה מתוצרת יצרנית הרכב **Ford Australia** , חברת בת של **[[פורד]]** אשר יוצרה בין השנים 1984–1982
## תצורות
* 4 דלתות - סדאן (בתצורות : 5 נוסעים (2+3), 6 נוסעים (3+3, בדגמים שמוט ההילוכים מוקם מתחת לגלגל ההגה).
* 5 דלתות - סטיישן.
* 2 דלתות - מסחרית.
* 2 דלתות - טנדר ("Falcon Utility").

## "פורד פלקון XE"

* יוצרו 193,890 יחידות.
* דגמי "פורד פלקון XE" יוצרו ממרץ 1982 - 19 אוקטובר 1984.
* ממאפייני דגמי "פורד פלקון XE" : מראה האף (חזית הדגם) מעוגל, גריל עם ארבעה לוחות אופקיים המציגים את סמל פורד במרכז, פגושים קדמיים ואחוריים עם דפוס הגנה בצד הגוף בסגנון שחור.
* גוף הדגם: בנייה רגילה (מונוקוק).
* מנוע קדמי.
* מנוע בנזין.
* סוג הנעה: הנעה אחורית.
* קיבולת מכל דלק - 77 ליטר.
* תאוצה בין 0–97 קמ"ש היא 8.9 שניות (דגם מנוע 5.8 ליטר משודך לתמסורת ידנית 5 מהירויות).
* 2 מדגמי "פורד פלקון XE" נרכשו על ידי "משטרת אוסטרליה" : 43 יחידות מדגם "Falcon GL sedan 4.9", ומתוך 423 יחידות שיוצרו מדגם "Falcon GL 5.8" חלק לא מבוטל נרכש על ידי משטרת אוסטרליה
* דגם "XE Phase 6" הוגדר כ"מכונית שרירים". נהג המרוצים האוסטרלי "Dick Johnson"  זכה במקום הראשון בשנת 1984 במרוץ "1984 Australian Touring Car Championship"  בדירוג "Group C (Australia)" . בדגם הורכב מנוע 5.8 ליטר. דגם התחרות כונה "Greens Tuf"["

## תמונות

קובץ:Ford Falcon GL (28966602327).jpg | "פורד פלקון XE" דגם "GL"
קובץ:Ford Falcon GL (42616935941).jpg | "פורד פלקון XE" דגם "GL"
קובץ:1983 Ford Falcon (XE) GL sedan (2015-07-15).jpg | "פורד פלקון דגם "GL", שנת 1983
קובץ:1983 Ford XE Falcon S Pac Sedan (16890008417).jpg | "פורד פלקון XE" דגם "S", שנת 1983
קובץ:1983 Ford Falcon Utility (XE) (17071282971).jpg | "פורד פלקון XE", שנת 1983 - טנדר מסוג "Utility"
קובץ:Ford Falcon Panelvan (28107854657).jpg | "פורד פלקון XE" - מסחרית
קובץ:1982 Ford Falcon (XE) GL station wagon (17936756894).jpg | "פורד פלקון XE" דגם "GL", שנת 1982 - סטיישן
קובץ:Ford Falcon XE Wagon GL rear.jpg | "פורד פלקון XE" דגם "GL", שנת 1982 - סטיישן
קובץ:1984 Ford Falcon (XE) GL Eclipse station wagon (23843646165).jpg | "פורד פלקון XE" דגם "GL Eclipse", שנת 1984 - סטיישן
קובץ:1982-84 XE Phase 6==.JPG | "פורד פלקון XE" דגם "Phase 6" - מכונית שרירים
קובץ:1982-84 XE Greens Tuf Racecar==.JPG | "פורד פלקון XE" - מכונית שרירים ומכונית מרוץ


## ראו גם
* פורד
* פורד פלקון
* פורד פלקון XP
* פורד פלקון XG
* פורד פלקון ED
* פורד פלקון XF

## קישורים חיצוניים

* 

## הערות שוליים

קטגוריה:מכוניות משפחתיות גדולות
קטגוריה:מכוניות סטיישן
קטגוריה:מכוניות מסחריות
קטגוריה:טנדרים
XE
קטגוריה:דגמי מכוניות שהושקו ב-1982
קטגוריה:כלי רכב המיוצרים באוסטרליה
תהאג'וד

**תהאג'וד** (בערבית: تهجد, תעתיק מדויק: תהג'ד) הידוע גם כ"תפילת הלילה", היא תפילת רשות באסלאם. היא אינה אחת מחמש תפילות החובה היומיות, אך למרות זאת מוחמד נהג להתפלל את התפילה באופן קבוע, וגם נהג להמליץ לחסידיו ולעודדם להתפלל את התפילה הזאת על בסיס קבוע.

## ראיות לתהאג'וד בקוראן
* "ובלילה, התאמץ בו, עוד תפילת רשות, אולי יעניק לך ריבונך מקום מכובד ונישא" - הקוראן פרק 17 פסוק 79.
* "ואלה הם אשר סוגדים בלילות לריבונם" - הקוראן פרק 25 פסוק 64.

## הזמן של תפילת התהאג'וד
לפי ההלכה האסלאמית, ניתן להתפלל את תפילת התהאג'וד בכל חלק של הלילה, ובלבד שזה יהיה לאחר תפילת החובה החמישית.

על פי אבן חג'ר אל-עסקלאני, לא היה זמן ספציפי בלילה שבו מוחמד נהג להתפלל את התהאג'וד, אך על פי פרשנים אחרים מומלץ להתפלל תפילה זו באמצע החלק האחרון של הלילה.

## מספר הרכעאת
פוסקי ההלכה האסלאמיים מסכימים על כך שאין מספר ספציפי של רכעאת שצריך לבצע בתפילת התהאג'וד, לא מספר מינימלי ולא מקסימלי, אם כי נהוג להתפלל לפחות שתי רכעאת.

## ראו גם
* צלאה

## קישורים חיצוניים

* תפילות ליליות בטראוויה ובטהאג'וד
* כיצד לבצע תפילה Tahajjud עבור אישה?
* תפילות סונה אופציונליות
* 

## הערות שוליים

קטגוריה:צלאה
בד לא ארוג

250px|ממוזער|שמאל|מטליות מבד לא ארוג
**בד לא ארוג** הוא חומר דמוי בד העשוי מסיבים קצרים או ארוכים, המחוברים זה לזה באמצעות טיפול כימי, מכני, חום או ממס. המונח משמש בתעשיית הטקסטיל לציון בדים, כגון לבד, שאינם ארוגים ואינם סרוגים, כלומר אינם עשויים מחוטים. עם חומרי הגלם לייצור בד לא ארוג נמנים סיבי פוליאסטר, סיבי ויסקוזה וגרגירי פוליפרופילן.

בדים לא ארוגים מיוצרים במגוון טכנולוגיות, ומשמשים במגוון תחומים, בהם מוצרי היגיינה (מגבונים לחים, חיתולים חד-פעמיים, מטליות ועוד), מוצרים רפואיים, מסננים, סלי קניות, ייצור רהיטים ועוד.

יצרנים עיקריים של בד לא ארוג בישראל הם החברות הבורסאיות "אבגול" ו"על בד משואות יצחק", נ.ר. ספאנטק תעשיות ושלא"ג תעשיות. חלק ניכר ממכירות החברות הישראליות הוא לחו"ל, ממפעלים בישראל וממפעלים בחו"ל, ועם הלקוחות הבולטים נמנות החברות הרב-לאומיות קימברלי קלארק ופרוקטר אנד גמבל.

## קישורים חיצוניים

* ייצור בד לא ארוג, באתר בנק לאומי, אוקטובר 2019

## הערות שוליים

קטגוריה:טקסטיל
קטגוריה:חומרי אריזה
מיכל ברוורמן-בלומנשטיק

**מיכל ברוורמן-בלומנשטיק** (נולדה ב-1966) היא מנכ"לית מיקרוסופט ישראל מחקר ופיתוח - קבוצת המחקר ופיתוח של מיקרוסופט בישראל וסמנכ"לית הטכנולוגיה של חטיבת האבטחה העולמית של מיקרוסופט.

## ביוגרפיה
מיכל ברוורמן נולדה וגדלה בשכונת יד אליהו בתל אביב ולמדה חמש יחידות מתמטיקה ופיזיקה, בת לצעירה, מורה בבית ספר יסודי, וליצחק, שהיה בעל מכבסה. שירתה בצה"ל ביחידת לוחמה אלקטרונית של חיל האוויר. במהלך שירותה הצבאי, בגיל 20, נישאה לאלן בלומנשטיק, שלמד רפואת שיניים בארצות הברית. היא הצטרפה אליו ולמדה מדעי המחשב באוניברסיטה בניו ג'רזי, בה זכתה במלגת לימודים מלאה. עם סיום לימודי התואר הראשון בהצטיינות יתירה (summa cum laude). התקבלה לתוכנית הישירה לדוקטורט במדעי המחשב באוניברסיטת קולומביה בניו-יורק, שגם בה זכתה במלגת לימודים מלאה. אחרי קבלת תואר המסטר (M.Sc) במדעי המחשב (עם התמחות בבינה מלאכותית) בהצטיינות יתירה (summa cum laude), פרשה מהאקדמיה ועברה לעבוד כמהנדסת תוכנה בחברת היי-טק בניו-יורק. לאחר תשע שנים בארצות הברית, שבה המשפחה לישראל.

ביוני 2003 הצטרפה לחברת "סאיוטה", כסמנכ"ל מוצרים ובדצמבר אותה שנה קודמה ל-COO) Chief Operating Officer). בינואר 2006, החברה נקנתה על ידי חברת RSA והפכה ל"RSA ישראל". זמן קצר לאחר הרכישה, מונתה למנכ"לית RSA ישראל, והובילה את פעילות מוצרי מניעת הונאות פיננסיות (Cyber Fraud and Risk Analytics) של החברה. בניהולה צמחה RSA ישראל מ־80 עובדים ליותר מ-300 עובדים וקו המוצרים שהובילה צמח מ-M9$ ל-M200$. בנובמבר 2013 הצטרפה לחברת מיקרוסופט והקימה את מרכז הסייבר של החברה בישראל. בספטמבר 2017 מונתה לסמנכ"לית הטכנולוגיה בחטיבת אבטחת ענן ו־AI של מיקרוסופט העולמית. בפברואר 2020 מונתה לסגנית נשיא במיקרוסופט העולמית (Corporate Vice President) ולמנכ"לית מיקרוסופט ישראל מחקר ופיתוח שבו למעלה מאלפיים עובדים, נכון לינואר 2021 (מהווה גידול של כ-25% בשנת כהונתה הראשונה). ביוני 2020 הובילה את רכישת חברת הסטרטאפ CyberX שהצטרפה למיקרוסופט ישראל מחקר ופיתוח. במאי 2022 מונתה, בנוסף לתפקידה כמנכ"לית מיקרוסופט ישראל מחקר ופיתוח, לסמנכ"לית הטכנולוגיה של חטיבת האבטחה העולמית של מיקרוסופט.

היא חברה בוועד המנהל של עמותת "קו משווה" עידוד התעסוקה של אקדמאים ערבים-ישראלים, ונמנית עם מייסדות הסניף הישראלי של "UPWARD Women" - רשת עולמית לנשים בתפקידי ניהול בכירים.

בשנת 2020 נבחרה כאחת מ-50 הנשים המשפיעות על ידי מגזין פורבס ישראל וכאחת מ-100 המשפיעים של כלכליסט.
בשנת 2021 נבחרה כאחת מ-50 הנשים המשפיעות על ידי גלובס.

## חיים אישיים
מיכל ברוורמן-בלומנשטיק נשואה לאלן בלומנשטיק, רופא שיניים לילדים ונוער, ולהם שתי בנות. הם מתגוררים בהוד השרון. מצעירותה היא עוסקת בספורט, ובכלל זה ריצה וטריאתלון. היא אחייניתה של מלכה ברוורמן וקרובת משפחה של אבישי ברוורמן.

## קישורים חיצוניים

* 
* 
* 
* 
* Posts by: Michal Braverman-Blunmenstyk, Microsoft Azure
* 
* 

## הערות שוליים

קטגוריה:מנכ"לי מיקרוסופט ישראל מחקר ופיתוח
קטגוריה:מומחי אבטחת מידע ישראלים
קטגוריה:מהנדסות תוכנה ישראליות
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:דירקטוריות ישראליות
קטגוריה:דירקטורים ישראלים
קטגוריה:חיילי חיל האוויר הישראלי
קטגוריה:חיילות חיל האוויר הישראלי
קטגוריה:הוד השרון: אישים
קטגוריה:ישראליות שנולדו ב-1966
קטגוריה:ישראלים שנולדו ב-1966
מגפת הקורונה במונגוליה

**[[מגפת הקורונה]] התפשטה ל[[מונגוליה]]** כאשר אושר המקרה הראשון שלו שזוהה אצל גבר צרפתי שנסע ממוסקבה לדורנוגובי ב-10 במרץ 2020.

## רקע
ב־12 בינואר 2020 אישר ארגון הבריאות העולמי (WHO) כי נגיף הקורונה הוא הגורם למחלת נשימה באשכול אנשים בעיר ווהאן, מחוז הוביי, סין, אשר דווח בפני ארגון הבריאות העולמי ב-31 בדצמבר 2019.

יחס ההרוגים במקרה של COVID-19 היה נמוך בהרבה ממגפת SARS בשנת 2003, אך ההעברה הייתה גדולה משמעותית, עם מספר מקרי המוות הכולל.

## ציר זמן
### מקרים מיובאים
ב-10 במארס 2020, סגן ראש הממשלה אולזייסאיחאני אנחטובשין (Ölziisaikhany Enkhtüvshin) הודיע כי צרפתי שהגיעה לאולן בטור בטיסה ממוסקבה היה מקרה קורונה המאומת הראשון במדינה.

החולה, גבר בן 57, הראה לראשונה סימנים של חום ב-7 במרץ. בבדיקות הראשוניות אושר שהמטופל חיובי לנגיף קורונה והוא נדרש לבודד את עצמו בדורנוגובי. בלי קשר, המטופל התעלם מההמלצה והפר את הנחיות הבידוד. באופן דומה, שניים מקרוביו של החולה עזבו את דורנוגובי למרות המלצות גורמי הבריאות להישאר במחוז. נציבות החירום הממלכתית הודיעה כי השניים יהיו אחראים כחוק למעשיהם. בהמשך, יותר מ-120 אנשים שהיו במגע הדוק עם המטופל הושמו בהסגר ומעל 500 אנשים עם מגע עקיף הוכנסו למעקב רפואי.

הממשלה הודיעה על צעדים שונים לבקרת ההתפרצות. אלה כוללים סגירת מעבר הגבול האווירי והיבשתי בין סין ומונגוליה מאז 27 בינואר עד להודעה חדשה והשעיית כל הטיסות הבינלאומיות ורכבות הנוסעים עד 30 באפריל. כל האירועים הציבוריים כולל כנסים, אירועי ספורט ופסטיבלים בוטלו ברחבי הארץ, בעוד שכל מוסדות החינוך אמורים להישאר סגורים עד 30 באפריל. אסור לאזרחים לנסוע למדינות שנפגעו מההתפרצות וכל מטייל שמגיע משם נתון להסגר בן 14 יום. העונשים שייקראו ממסירת שקרים על היסטוריית נסיעותיהם ומידע בריאותי מובילים לעונשים.

לאחר שמטוסי מעבר מיוחדים החלו לפנות את מי שנחשבים "פגיעים" למחלה מאזורים אירופיים, יפן וקוריאה, דווח על שלושה אנשים נוספים שנדבקו ב-COVID-19 ב-21 במרץ. אחד המקרים הוא קשה ותשעה אנשים בסביבתו הקרובה של המקרה בודדו.

ב-27 במרץ 2020 אדם נוסף בבידוד נמצא חיובי לנגיף, מה שהביא את סך המקרים המיובאים ל-11. האדם היה אחד מתוך 221 בני אדם שנבדקו לאחר שבודד מיד לאחר שיצא מטיסת שכר בקו איסטנבול-אולאן באטור שאושרה על ידי נציבות החירום הלאומית.

ב-27 במרץ קרן אונים מחתה על כך שבמונגוליה יש רק 160 מכונות הנשמה (1 לכל 20,000 לעומת 1 ל-2,000 בארצות הברית) וכי ייבוא מקרים נוספים יביא למצב של לחץ בלתי מוגבל על מערכת הבריאות של מונגוליה.

### הדבקה בקהילה
עד ל-27 במרץ לא היו מקרים מאושרים של הדבקה בקהילה.

### שחרור מפונים לחברה הכללית
ב-27 במרץ הודיעה נציבות החירום הלאומית לציבור כי זמן הבידוד של מפוני מונגוליה (שמספרם 1,000) שהובאו בטיסות שכר יוארך בשבעה ימים בנוסף ל-14 הימים המקוריים. המזון והלינה של שבעת הימים הנוספים בהיקף של 500 מיליון טוגרוג מונגולי (180 אלף דולר) ישולמו על ידי הממשלה וכל אחד מהם יוצב בחדר נפרד מעתה והלאה. המשמעות היא כאלף מפונים ישוחררו לאוכלוסייה הכללית (באולאן בטור) בתאריכים 2–3 באפריל. לדברי ב. אורואנביאר, סגן מנהל הסוכנות הלאומית לניהול חירום (NEMA), יעצו להם לבודד את עצמם בבית למשך 14 יום נוספים. ייחתמו חתימות המבטיחות אפשרות אכיפה. על דלתותיהם תפורסם הודעה המציינת את נוכחותו של אדם מבודד ושכניהם יעודדו להמשיך לשמור עליהם. טיסות השכר הבאות נדו בהתאם והן יתקיימו ב-2 באפריל (לקוריאה הדרומית) ו-3 באפריל (לטוקיו).

## קישורים חיצוניים

* מגפת הקורונה במונגוליה ועדכון יומי

## הערות שוליים

מונגוליה
קטגוריה:מונגוליה: היסטוריה
מונגוליה
שרה אוסטין

**שרה אוסטין** (באנגלית **Sarah Austin**; 1793 – 8 באוגוסט 1867) הייתה מתרגמת ומוציאה לאור בריטית.

## ביוגרפיה
שרה טיילור נולדה בנוריץ', אנגליה. היא קיבלה חינוך ביתי, ובשנת 1819 התחתנה עם ג'ון אוסטין. הזוג הצעיר התיישב בווסטמינסטר. הם טיילו הרבה לגרמניה. הבת היחידה שלה היא לוסי דאף גורדון.

התרגומים של שרה אוסטין היו המקור ההכנסה העיקרי של המשפחה. בעלה ג'ון אוסטין היה מומחה במשפטים. זמן קצר לאחר פטירתו, פרסמה אוסטין אוסף של הרצאות שלו בתחום המשפט.

בשנת 1833 היא הוציאה לאור ספר Selections from the Old Testament. באותה שנה היא תרגמה לאנגלית ספר על יצירות של יוהאן וולפגנג פון גתה. בהמשך היא פרסמה תרגומים נוספים.

בשנת 1836 הזוג נסע למלטה ולאחר מכך התיישב בפריז. הם גרו בפריז עד לשנת 1848. במהלך כל השנים המשיכה אוסטין להתפרנס מתרגומים מגרמנית.

בשנת 1843 היא סיימה את התרגום מגרמנית של ספר The Story without an End שיצאה לאור עם איורים של אלינור ויר בויל.

בשנת 1865 היא הוציאה לאור ספר של בתה Lady Duff-Gordon's Letters from Egypt שזכתה להצלחה.

שרה אוסטין נפטרה בשנת 1867 ונטמנה בכנסייה מקומית ליד בעלה.

## קישורים חיצוניים
* קורות חיים
* 

קטגוריה:מתרגמים אנגלים
קטגוריה:מתרגמות מגרמנית
קטגוריה:ילידות 1793
קטגוריה:בריטים שנולדו ב-1793
קטגוריה:נפטרות ב-1867
קטגוריה:בריטים שנפטרו ב-1867
מוריס אוקספורד סדרה 2

**מוריס אוקספורד סדרה 2** (באנגלית: **Morris Oxford Series II**) היא מכונית משפחתית, מתוצרת יצרנית הרכב הבריטית **Morris Motors Limited** אשר יוצרה בין השנים 1956–1954.

## "מוריס אוקספורד סדרה 2"
* יוצרו 87,341 יחידות.
* מנוע קדמי.
* מנוע בנזין.
* סוג הנעה: הנעה אחורית.
* תאוצה בין 0–80 קמ"ש היא 18.5 שניות (דגם סדאן, 4 דלתות).
* תאוצה בין 0–100 קמ"ש היא 31.3 שניות (דגם סדאן, 4 דלתות).

## תצורות "מוריס אוקספורד סדרה 2"
* 4 דלתות - סדאן.
* 2 דלתות + דלת אחורית הנפתחת לצדדים - סטיישן.
* 2 דלתות - טנדר.

## ארצות בהם הורכב "מוריס אוקספורד סדרה 2"
* בריטניה.
* אוסטרליה.

## תמונות

קובץ:Morris Oxford (2217499780).jpg | מוריס אוקספורד סדרה 2
קובץ:Morris Oxford Traveller 1955 7988405207.jpg | מוריס אוקספורד סדרה 2, שנת 1955 - סטיישן
קובץ:Morris Oxford Lahti.JPG | מוריס אוקספורד סדרה 2
קובץ:1954 Morris Oxford (Series II) sedan (20725762533).jpg | מוריס אוקספורד סדרה 2, שנת 1954
קובץ:Morris Oxford Series 2 (14918194218).jpg | מוריס אוקספורד סדרה 2
קובץ:1956 Morris Oxford (6012374271).jpg | מוריס אוקספורד סדרה 2, שנת 1956
קובץ:1954 Morris Oxford Series II Saloon (23515782218).jpg | מוריס אוקספורד סדרה 2, שנת 1954
קובץ:Newby Hall Historic Car Rally 2013 (9348401862).jpg | מוריס אוקספורד סדרה 2
קובץ:Morris Oxford series II saloon 1955 7995197162.jpg | מוריס אוקספורד סדרה 2, שנת 1955


## ראו גם
* מוריס אוקספורד 6
* מוריס אוקספורד פרינה
* מוריס 6 MS
* מוריס נומד
* מוריס מרשל
* מוריס FE
* מוריס J2

## קישורים חיצוניים

* 

## הערות שוליים

קטגוריה:מכוניות משפחתיות
קטגוריה:מכוניות סטיישן
קטגוריה:טנדרים
קטגוריה:דגמי מכוניות שהושקו ב-1948
קטגוריה:מכוניות בריטיות
קטגוריה:כלי רכב המיוצרים באוסטרליה
אוקספורד סדרה 2
קטגוריה:מוריס אוקספורד
קטגוריה:רכבי BMC
בניין משרד החוץ של רוסיה

**בניין משרד החוץ של רוסיה** (ברוסית: **Здание Министерства иностранных дел РФ**) הוא אחד משבעה גורדי שחקים סטליניסטים, שתוכננו על ידי ולדימיר גלפרייק ואדולף מינקוס.

מאז 1991 משמש כמטה משרד החוץ הרוסי ובו נמצאת גם לשכת השר.

## מאפיינים
ימין|ממוזער| נוף כללי עם הבניין הראשי של אוניברסיטת מוסקבה ברקע
ימין|ממוזער| גשר בורודינסקי ובניין המשרד בלילה
לגורד השחקים 27 קומות וגובהו 172 מטרים. הבניין מכוסה בחומת אבן חיצונית עם מקרין אומנות ועמודים. הפנים מעוטר באבנים ומתכות. צריח מתכת בראש גג המגדל, מטמיע את צלליתו עם אלה של שש האחיות האחרות.

## היסטוריה
אבן הפינה לגורד השחקים הונחה בשנת 1948 והבנייה הושלמה בשנת 1953. על פי הביוגרפיה של האדריכל מינקוס (שפורסמה בשנת 1982), תוכניות טיוטה נערכו לראשונה בשנת 1946 ונעות בין 9 ל-40 קומות. בשנת 1947 הוצעו שני עיצובים: האחד השתמש בכבלי שכבה ואילו השני קרא לבנייה יעילה יותר שהגיעה לשיאה עם ראש מלבני קהה. בתוכנית שנייה הוצעה בניית צריח מתכת, שיוסיף סטלין, אישר אישית הוספה זו לגג המגדל. 

כיום, הבניין מאכלס את המשרדים של משרד החוץ של רוסיה.

## קישורים חיצוניים

* נתוני הבניין באתר emporis.com
## הערות שוליים

קטגוריה:שבע האחיות
קטגוריה:מגדלי משרדים
בניין משרד ההגנה של רוסיה

[שמאל|ממוזער|[ארמון לובנוב-רוסטובסקי בסנקט פטרבורג, בניין משרד ההגנה לשעבר בתקופת הצאר, 1824–1918.]]
**בניין משרד ההגנה הרוסי** (רוסית: Третий дом Министерства обороны) הוא מטה משרד ההגנה הרוסי, הממוקם במוסקבה, רוסיה.
## היסטוריה
הבניין תוכנן על ידי האדריכל הרוסי לב רודנייב ושופץ על ידי מיכאיל פוזוקין שהיה האדריכל הראשי של מוסקבה (1960–1982). הקרקע הוקצתה לבנייה בשנת 1940 והבניין הושלם בשנת 1952.

בניין המשרד, שנבנה בשנות הארבעים ושופץ בשנות השמונים, ממוקם בכיכר ארבטסקאיה, בסמוך לרחוב ארבט במוסקבה. מבנים אחרים של המשרד ממוקמים ברחבי העיר מוסקבה. הגוף העליון הגבוה שאחראי על ניהול ופיקוח כוחות הצבא של המרכז הלאומי לניהול ההגנה (Национальный центр управления обороной) שנמצא בגדוד פרונזה ואחראי על ריכוז הפיקוד על הצבא.

הבניין כולל שמונה קומות. הקירות מעוטרים באבני שיש שהובאו מאורל: סרפנטין וגרניט.

## ראו גם
* הפנטגון
* מחנה רבין (הקריה)
* בניין המטה הכללי (מוסקבה)
* בניין המטה הכללי (סנקט פטרבורג)

## קישורים חיצוניים

*  

קטגוריה:משרד ההגנה של רוסיה
קטגוריה:מוסקבה: מבנים
קטגוריה:בנייני משרדים
ארמון לובנוב-רוסטובסקי

ממוזער|הארמון בפברואר 2016.
**ארמון לובנוב-רוסטובסקי** הוא מבנה בשדרת האדמירלות 12 בסנקט פטרבורג, רוסיה, שנבנה בשנים 1817–1820 עבור הנסיך אלכסנדר יעקובליץ' לובנוב-רוסטובסקי. כיום, הבניין מאכלס מלון מפואר ברשת ארבע העונות, תחת השם **ארמון האריות ארבע העונות** המתייחס לשני אריות מדיצ'י המוצבים בכניסה הראשית.

## ארכיטקטורה
[ממוזער| אריות מדיצ'י של הארמון, שאוירו על ידי [אלכסנדר בנואה בסביבות 1900.]]
הבניין בסגנון הנאוקלאסית או האימפריאליסטי הוא יצירה מוקדמת של האדריכל אוגוסט דה מונפראן הבניין המשולש פונה לגן האדמירליות, שדרת ווזנסנסקי וכיכר איסק הקדוש.

בכניסה הראשית, בשדרת האדמירלות יש פורטיקו בן שמונה עמודים הפונה בניין האדמירליות ומרפסתו מוגנת בדיצ'י משיש לבן על ידי הפסל פאולו טריסקורני על כני גרניט. פסליו של טריסקורני התפרסמו בזכות אלכסנדר פושקין בשירו "פרש הברונזה".

## היסטוריה
ממוזער|ארמון לובנוב-רוסטובסקי בסביבות 1890-1900.
בשנת 1824 הושכרו הבניינים והקומה הראשונה של בית המגורים לשימוש משרד המלחמה של האימפריה הרוסית תמורת 63,000 רובל בשנה. ב-23 ביוני 1828 נקנה המבנה כולו על ידי משרד האוצר תמורת מיליון רובל, ובשנים 1829–1830 שופץ כדי לענות על צורכי המשרד. הוא שיכן את המשרד עד לפירוקו בשנת 1918.

לאחר אוקטובר 1917, שוכנה בבניין אקדמיה צבאית-פוליטית, מוזיאון אווירונאוטיקה ומעונות לחיילים. החל משנת 1946, מכון הפרויקט מספר 1 לעיצוב מבני תעשייה, שוכן במבנה.

בשנת 2009 החל פרויקט לשיפוץ הבניין עבור רשת ארבע העונות, אשר במקור אמור היה להיפתח בשנת 2011, לאחר מכן נדחה לתחילת 2012 ובהמשך לאמצע 2013. לאחר מכן הושלם הפרויקט, והמלון החל לפעול כ**ארמון האריות של ארבע העונות**.

## קישורים חיצוניים

*  

## הערות שוליים

קטגוריה:סנקט פטרבורג: בתי מלון
לובנוב-רוסטובסקי
קטגוריה:משרד ההגנה של רוסיה
סאדו (יפן)

**סאדו** (ביפנית: **佐渡市**) הוא אי שנמצא במחוז ניאיגטה שביפן. החל מ-2004 כל האי נתון תחת הרשות המקומית של העיר סאדו. נמל התעופה סאדו  ומכרות הזהב של האי סאדו נמצאים בשטח האי.

## גאוגרפיה
האי נמצא כ-60 ק"מ מבירת המחוז, ניאיגטה וכ-288 ק"מ מבירת יפן, טוקיו.

## גלריה

File:Myosenji 5junoTou 20100710.JPG
File:Sado bugyousyo.JPG
File:SadoKinenhi.jpg
File:Konponji-Tempel.jpg
File:SadoHakubutsukan.jpg


## לקריאה נוספת

* Bornoff, Nicholas (2005). *National Geographic Traveler Japan* (2nd ed.). Washington, D.C.: National Geographic Society. . .


## קישורים חיצוניים

* 
* 

* Sado Tourism Association Website


## הערות שוליים

קטגוריה:יפן: איים
קטגוריה:צ'ובו
קטגוריה:מקומות ששימשו כמושבת עונשין
בניין משטרת מוסקבה

**בניין משטרת מוסקבה**, רשמית **בניין המנהלה הראשית של משרד הפנים של רוסיה לעיר מוסקבה** (הידוע גם בשם "צריפי פטרובסקי") הוא מבנה ציבורי הממוקם ברחוב פטרובקה 38 במחוז האדמיניסטרטיבי המרכזי של מוסקבה. כנראה עוצב על ידי האדריכל אוסיפ בובה בסגנון קלאסי בשנת 1800. בשנת 1827 הוא נבנה מחדש על פי תוכניותיו של האדריכל פיודור שסטקוב. בשנות ה-50 של המאה ה-20 שוחזר הבית תחת ניהולו של האדריכל בוריס מזנצב ברוח הסטליניזם האימפריאליסטי.

הבניין שימש לצרכים שונים, אך מאז המהפכה הסוציאליסטית באוקטובר מאכלסת אותו הנהלת משטרת מוסקבה.
ממוזער|250x250 פיקסלים|הבניין המשוחזר, 2015
ממוזער|333x333 פיקסלים| האגף הצדדי של הבניין לאחר שיקום, 2015

## בקולנוע
* בשנת 1971 הוצגה לראשונה האחוזה לשעבר בסדרה הבלשית "החקירה מנוהלת על ידי ידענים". ההערכה היא כי מסורת הצילומים של בניין משטרת מוסקבה על חוקרים פליליים החלה עם צילומי הסדרה הזאת.
* בשנת 1979, חצר המבנה צולמה לסרט "על פי החקירה הפלילית".
* בתוך הבניין צולם גם הסרט "פטרובקה 38" המבוסס על הרומן בעל אותו שם מאת יוליאנה סמיונובה.

## קישורים חיצוניים

* 
* 
## הערות שוליים

קטגוריה:מוסקבה: מבנים
לוח ויג'י

ממוזער|לוח ויג'י מודרני
ממוזער|ציור של זוג משתמש בלוח ויג'י
**לוח ויג'י** (באנגלית: **Ouija Board**) הוא לוח הנועד לתקשור עם ישויות שונות במהלך סיאנס.

ככלל, הלוח המסומן באותיות האלפבית, מספרים 0 עד 9, המילים "כן" ו"לא", "לא ידוע" ולעיתים מילים כמו "שלום" ו"להתראות" יחד עם סמלים ותמונות שונות.

ניתן להשתמש בלוח באמצעות הזזת כוס או מטוטלת עשויה פלסטיק או עץ, לרוב בצורת לב. לאחר שהמשתתפים פונים בבקשה לישויות שונות, ככלל לרוחות המתים לקחת חלק בסיאנס ולהשיב לשאלותיהם, הם מניחים ביחד את אצבעותיהם על המטוטלת שעל הלוח, והרוח, לכאורה במענה לקריאתם ולשאלותיהם, מזיזה כביכול את המטוטלת על פני הלוח. במהלך הסיאנס נעה הכוס הלוך ושוב על פני הלוח, ומתעכבת מדי פעם על אותיות, המצטרפות לכדי מילים, על ספרות או על 'כן'/'לא' וכך מתקבלות התשובות לשאלות המשתתפים. הלוח נועד לתת תשובות כמו – כן, לא, אולי, לא ידוע, והוא יודע לתת חיווי על תחילתן וסיומן של שיח.

מקובל כי השימוש הראשון בלוח ויג'י הדומה ללוח המודרני היה בסוף המאה ה-19 במחנות באוהיו, על מנת לתקשר עם רוחות. בשנת 1890 איש העסקים אלייג'ה בונד  הציג לראשונה את לוח הויג'י המודרני בצורה מסחרית, אשר הוצג תחילה כמשחק תמים שלא קשור לתורת הנסתר. במהלך מלחמת העולם הראשונה הוא הפך לפופולרי לצורך תקשור עם מתים.

השימוש בלוח מתיישב עם הספיריטואליזם, לפיה נשמת בני אדם ממשיכה לחיות לאחר המוות, ואף עשויה להתגלות ולבוא במגע עם אנשים חיים. הניסיון לתקשר עם המתים באמצעות הלוח סופג ביקורות מצד הקהילה המדעית. הסבר מדעי שניתן לתופעה זו הוא שהמשתתפים מזיזים את הכוס על ידי תופעה הנקראת האפקט האידיאומוטורי, כך שלמעשה הם אלו היוצרים את התשובות לשאלותיהם, מבלי להיות מודעים לכך. בנצרות הסתייגו מהשימוש בלוח, וחכמי דת טענו כי הוא עלול להוביל להשפעה דמונית . לעומת זאת, מיסטיקנים חלוקים בזה - חלקם טוענים כי ללוח עשויה להיות השפעה חיובית, בעוד אחרים טוענים שזה כלי מסוכן למשתמשים חסרי ניסיון.

דוגמה מודרנית ללוח הויג'י היא תקשורת מסוייעת. תקשורת מסוייעת מתיימרת לסייע לאנשים עם לקויות דיבור משמעותיות, לתקשר דרך מקלדת. הדבר נעשה כאשר מנחה מניחה את ידה על ידו של המטופל וכך הוא, לכאורה, מקליד את המסר אותו הוא רוצה להעביר. שיטה זו משמשת בין השאר בתקשורת עם אנשים הסובלים מאוטיזם. מחקרים מבוקרים מראים שמי שקובעת את נוסח המסר היא המנחה, ולא המטופל. לדוגמה, כאשר מראים למטופל חפץ מסוים ומבקשים ממנו לזהות אותו, הוא אינו מסוגל לעשות זאת אם המנחה לא רואה גם היא את החפץ. ניתן לראות הדגמה של השיטה בשתי כתבות של אורית נבון במסגרת סדרת הרשת הדוקומנטרית "כאן מקשיבים".

## קישורים חיצוניים

* אג'ה רומנו, How Ouija boards work. (Hint: It's not ghosts), אתר vox, 6 בספטמבר 2018
* 

## הערות שוליים

קטגוריה:רוחניות ואמונה
קטגוריה:על-טבעי
קטגוריה:חיים לאחר המוות
מצעד אלבומי הראפ

שמאל|ממוזער|250x250px|לוגו מגזין הבילבורד
**מצעד אלבומי הראפ** (באנגלית: **Top Rap Albums**) הוא מצעד אלבומים שבועי, בו מדורגים 25 אלבומים. המצעד הופק על ידי מגזין בילבורד, המדרג את אלבומי הראפ הנמכרים ביותר בארצות הברית.

## היסטוריה
המצעד החל להתפרסם ב-13 בנובמבר 2004. האלבום הראשון שהגיע לצמרת המצעד הוא *Unfinished Business* של ג'יי זי ואר. קלי.

## סטטיסטיקות
### האלבומים בעלי המספר הכולל הרב ביותר של שבועות בצמרת המצעד
* 19 שבועות - ''Recovery'' - אמינם
* 16 שבועות - *[[Take Care (אלבום)|Take Care]]* - דרייק
* 14 שבועות - *[[The Marshall Mathers LP 2]]* - אמינם
* 13 שבועות - *Paper Trail* - טי. איי.
* 13 שבועות - *Hamilton*
* 11 שבועות -  - קנדריק לאמאר
* 10 שבועות - *The Blueprint 3* - ג'יי זי

### האמנים בעלי מספר האלבומים הרב ביותר בצמרת המצעד

## ראו גם
* מצעד אלבומי ה-R&B/היפ-הופ
* בילבורד 200

## הערות שוליים

אלבומי ראפ
מגאט איסקנדר שאה, סולטאן מלאקה

**הסולטן מֵגָאט אִיסְקֵנְדָר שָאָה אִיבְּן אֵל-מָרְהוּם רָגָ'א פָרָמֵסְוּוארָה** (נפטר ב-1424) היה הסולטאן השני של סולטנות מלאקה ובנו של פרמסווארה, מייסד הסולטנות. דבר קיומו של מגאט איסקנדר שאה היה נתון למחלוקת לאורך השנים. היו שטענו כי הוא למעשה פרמסווארה לאחר שהמיר את דתו והתאסלם, ואילו אחרים טוענים כי הוא בהכרח אדם אחר והשליט השני של מלאקה.

לפי מקורות היסטוריים, היו לו יחסים טובים עם שושלת מינג והאימפריה הסינית, וכן נהג לשלם מיסים לסין באופן קבוע. במקורות פורטוגזיים נכתב כי הוא דחף להעברת הסוחרים מסינגפור למלאקה.

## ביוגרפיה
בשל סתירות שהתגלו בין המקורות הסיניים, המלאיים והפורטוגזיים, קיימת אי-הסכמה בדבר השליטים הראשונים של סולטנות מלאקה. התעודות המלאיות מעלות כי מייסדה של מלאקה היה איסקנדר שאה, ואילו הפורטוגזים מעניקים לו את השם פרמסווארה, ולדבריהם איסקנדר שאה היה הבן שלו. מהצד הסיני, נטען כי בנו של פרמסווארה נקרא מגאט איסקנדר שאה. החוקר ריצ'רד אולף וינדסטדט היה בין הראשונים לתמוך בדבר קיומו של מגאט איסקנדר שאה כבר ב-1935. עם זאת, הוא חזר בו זמן קצר לאחר מלחמת העולם השנייה עם מציאת סומה אוריינטל מאת החוקר הפורטוגזי טומה פירס ב-1944. מנגד, טוען ז'ורג' ס. דס כי איסקנדר שאה היה שמו של פרמסווארה לאחר שהתאסלם.

בספר שהוצא לאור על ידי המכון ללימודי דרום-מזרח אסיה הועלו ראיות לכך שמגאט איסקנדר שאה היה השליט השני של מלאקה. במאמר שפורסם נטען כי פרמסווארה ביקר בסין ב-1411 וכי לא ייתכן שהסינים היו טועים ומכנים את האדם שביקר אותם שלוש שנים מאוחר יותר כבנו.

על פי ההיסטוריה של מינג "הנסיך מוגאסקנדרשאה שילם מס לסין ב-1414. אחרי שעודכן שאביו של הנסיך מת, הקיסר נתן לו מטבעות זהב והעניק לו את תואר היורש. אחרי כן איסקנדר שאה החל לשלם מיסים קבועים לקיסר".

## דתו
לפי סומה אוריינטל, בנו של פרמסווארה התאסלם בגיל 72 ומת כשהיה כבן80.

לפי חלק מההערכות, ייתכן שהתאסלמותו של מגאט איסקנדר שאה הקלה עליו לקשור קשרים עם ג'וגראט ובנגל.

## קישורים חיצוניים
*

## הערות שוליים

קטגוריה:סולטנות מלאקה
קטגוריה:סולטאנים מלזים
קטגוריה:מלזיה: היסטוריה
קטגוריה:סינגפור: היסטוריה
קטגוריה:נפטרים ב-1414
הבניין הראשי של אוניברסיטת מוסקבה

**הבניין הראשי של אוניברסיטת מוסקבה** (ברוסית: **Главное здание МГУ**; במסמכים רשמיים מכונה לעיתים "הקורפוס הראשי של אוניברסיטת מוסקבה") הוא הבניין המרכזי במתחם האוניברסיטאות של האוניברסיטה הממלכתית של מוסקבה בגבעת הדרור. הוא הגבוה מבין שבעת גורדי השחקים הסטליניסטיים: גובה - 183.2 מטרים (עם הצריח - 240), מספר קומות של הבניין המרכזי - 32 . גובה הבסיס מעל פני הים הוא 194 מטר.

הוא נבנה בשנים 1949—1953 על ידי אסירי גולאג, על פי פרויקט של האדריכלים בוריס יופן, לב רודנייב, סרגיי צ'רנייב, פאבל אברוסימוב, אלכסנדר קריאקוב והמהנדס וסבולוד נסונוב. הסדנה של ורה מוחינה עבדה על העיצוב הפיסולי של החזיתות.

המתחם מורכב מ -30 מבני עזר מרכזיים ו -20, מצפה כוכבים, גן בוטני, פארק ואזור ספורט. שטח הפנים הכולל שלה הוא כ -167 דונם. בחלק המרכזי של הגוף הראשי יש שתי פקולטות, אולם כינוס המאכלס 1,300 איש, ספרייה מדעית ומוזיאון. הבניין מצויד במעליות מהירות הכוללות עד 20 איש. שאר הפקולטות תופסות בניינים הממוקמים בסמוך לבניין הראשי. הם נבנו באותו זמן עם הבניין הראשי, והם מהווים הרכב יחיד של קמפוס המדע. מהבניין הראשי, אגפי ההוסטלים בני 18 ו -9 קומות מתפצלים ויוצרים חצרות. סטודנטים ותארים מתקדמים מתגוררים במעונות ובמגדלי הפינה דירות לחברי סגל.

משנת 1953 עד 1990, הבניין היה הגבוה באירופה והגבוה ביותר ברוסיה משנת 1953 ועד 2003, עת נחנך טריומף פאלאס.
## גלריית תמונות

קובץ:Lomonoszov_Egyetem._Fortepan_140.jpg|250x250 פיקסלים|בניין אוניברסיטת מדינת מוסקבה בשנת 1965.
קובץ:Moscow_State_University_(14843851822).jpg|השלמת צריח הבניין הראשי של אוניברסיטת מדינת מוסקבה, תמונה משנת 2014.
קובץ:МГУ._Главное_здание_(16099234012).jpg|368x368 פיקסלים|מדחום על מגדל הבניין הראשי, תצלום משנת 2013.
קובץ:Главное_здание_МГУ_-_геологический_факультет.jpg|250x250 פיקסלים|פנים הפקולטה הגאולוגית, תצלום משנת 2009
קובץ:Памятник_М.В.Ломоносову_перед_Главным_зданием_МГУ.jpg|376x376 פיקסלים|אנדרטה למיכאיל לומונוסוב מול הבניין הראשי של אוניברסיטת מוסקבה, תצלום משנת 2016
קובץ:Ботанический сад Московского университета - panoramio.jpg|250x250 פיקסלים|הגן הבוטני בגבעות הדרור, בניין האוניברסיטה ברקע, תצלום משנת 2011.
קובץ:МГУ. Вид на главное здание..jpg
קובץ:Звезда МГУ.jpg|כוכב הענק בראש המגדל
קובץ:2016-MSU.jpg
קובץ:2015-MSU.jpg
קובץ:Night MGU.JPG
קובץ:Main building of Moscow State University (1).jpg
קובץ:Moscow State University Main Building Star.jpg
קובץ:MSU2005.JPG


## קישורים חיצוניים

* אתר המוקדש לציון 50 שנה לבניין הראשי של אוניברסיטת מוסקבה
* 
* תמונות
## הערות שוליים

קטגוריה:שבע האחיות
המחלקה הכללית לאכיפת החלטות בית המשפט

**המחלקה הכללית לאכיפת החלטות בית המשפט** (במונגולית: **Шүүхийн шийдвэр гүйцэтгэх ерөнхий газар**) היא סוכנות של ממשלת מונגוליה, המשמשת כשירות בתי הסוהר של אותה מדינה ותפקידה לתחזק את מערכת הכלא הממשלתית, לאבטח אסירים בעת העברתם ממתקן למתקן ולאכוף את החלטות בתי המשפט, במובן זה סמכויותיה מאגדות סמכויות שונות שנתונות במדינות מקבילות לסוכנויות שונות. 

מחלקה זו מבצעת תפקידים שבארץ מבוצעים על ידי שירות בתי הסוהר והנהלת בתי המשפט.

הסוכנות אחראית לאכיפת פסקי דין, אבטחת בתי משפט והגנה על מערכת המשפט, כמו גם למימוש פסקי הדין, אבטחת שופטים, הבטחת הסדר הציבורי במתחם בתי המשפט, אכיפת החלטות שיפוטיות וגביית חובות וקנסות, הסדרת קיומם התקין של סדרי המשפט, שמירת הביטחון והסדר הציבורי בהיכלי המשפט ואחזקת מתקני המאסר.
## ראו גם
* שירות בתי הסוהר הפדרלי
* שירות ההוצאה לפועל הפדרלי

## קישורים חיצוניים
* 

## הערות שוליים

קטגוריה:ארגוני אכיפת חוק
קטגוריה:מונגוליה: חוק ומשפט
קטגוריה:ארגוני כליאה
הנסיך אלכסנדר נבסקי (מתחם מגורים)

**מתחם המגורים "הנסיך אלכסנדר נבסקי"** הוא בניין מגורים ברמה גבוהה בסנקט פטרבורג, הממוקם ברובע מורזינקה ההיסטורי בשדרות הגנת אובוחובסקאיה 138, בניין 2. בניין מגורים זה הוא גורד השחקים הראשון בעיר ובניין המגורים הגבוה ביותר. גובהו הכולל הוא 37 קומות, גובה הבניין מגיע ל-126 מטר. על פי מדד זה, הוא תופס את המקום השלישי בעיר אחרי מרכז העסקים לידר טאואר בכיכר החוקה ומרכז לאחטה. נקרא על שם הקדוש פטרון של העיר, אלכסנדר נבסקי.

מתחם המגורים הוקם על ידי חברת הבנייה RosStroyInvest בשנים 2008–2012 צפונית מערבית לנהר מורזינקה בסביבתו הקרובה של נווה (מעט מערבה), וכן מגשר בולשוי אובוחובסרי (כ-800 מטר דרומית משם). תחנת המטרו הקרובה ביותר היא ריבאצקויה (2.1 ק"מ דרומה משם).

מתחם המגורים הוא בניין רב קומות מונוליטי בן שלושה חלקים, המזכיר בתוכנית סוגר מרובע, "נפתח" מדרום-מזרח. גובהו של כל חלק הוא יותר ממאה מטר ל-35 קומות. החלק המרכזי הוא סבכה וכיפה המעניקים למבנה צורת בצל עם צריח ממוקם ממערב לחלק המרכזי הקדמי. הגובה מהקרקע לראש הצריח הוא 126 מטר. שתי קומות תת-קרקעיות של הבניין שמורות לחניה עבור 214 מכוניות. בבניין 1,604 דירות מגורים. גודל דירה נע בין 26 ל-263 מ"ר. הדירות מצוידות בחלונות פנורמיים גדולים כמו גם לוג'יות. גובה התקרות הוא 2.65 מטר. המספר הכולל של המעליות במתחם המגורים הוא 17 (3 מעליות עיקריות ושתי מעליות מהקומה ה-18 עד הקומה ה-34). כולם הם ייצור מהיר של חברת KONE הפינית.

## גלריה

קובץ:Сравнение высоток.jpg|השוואה בין בניין בן 35 קומות עם 16, 14 ו-12 קומות
קובץ:Главный фасад ЖК Князь Александр Невский.jpg|החזית הראשית
קובץ:Боковой фасад ЖК Князь Александр Невский.jpg|החזית הצדדית (מערבית)
קובץ:Купол решётчатый.jpg|כיפת השרשרת


## ראו גם
* מרכז לאחטה
* לידר טאואר
## קישורים חיצוניים

* מתיאוריה לתרגול.  אודות גורד השחקים הראשון בסנט פטרבורג 
* המעמד הגבוה: איך הם חיים ועובדים בראש גורדי השחקים בסנט פטרבורג
## הערות שוליים

קטגוריה:סנקט פטרבורג: גורדי שחקים
קטגוריה:סנקט פטרבורג: מבנים
בניין הדירות גדות קוטלנישסקאיה

**בניין הדירות בגדות קוטלנישסקיה** הוא אחד משבעה גורדי השחקים הסטליניסטיים במוסקבה. הבניין ממוקם בנפת טגנקה ליד המפגש של נהר יאוזה עם הנהר מוסקבה כך ששני קצוות המבנה ניצבים הוא לאורך גדות קוטלנישסקאיה. גורד השחקים נבנה כ"עיר בתוך עיר" בשנים 1938–1940 ובשנים 1948–1952 .

הבניין המרכזי הגדול בן 32 קומות, גובהו יחד עם הצריח הוא 176 מטרים, מספר הקומות של הבניינים הצדדיים הוא 8 עד 10. בתחילה היו בו 540 דירות.
## גלריה

קובץ:Stamp_of_USSR_1582.jpg|250x250 פיקסלים|פרויקט הבית על גבי בול סובייטי
קובץ:Kotelnicheskaya_tower_2008_06.JPG|250x250 פיקסלים|מראה גורד השחקים מנהר מוסקבה, 2008
קובץ:Жилой_дом_на_Котельнической_набережной_-_panoramio_(1).jpg|250x250 פיקסלים|מבט על הבניין, 2011
קובץ:Kotelnicheskaya_Embankment_Building_in_winter.jpg|300x300 פיקסלים|נוף מהגשר הצף בפארק זריאדיה.
קובץ:1973 Moskva met zicht op wolkenkrabber.jpg|250x250 פיקסלים|1973
קובץ:Высотка_на_Котельнической_набережной_во_время_пролёта_авиации_над_Москвой.jpg|250x250 פיקסלים|מראה לגורד השחקים ומתחם מוסקבה סיטי, 2015.
Skyscraper on Kotelnicheskaya Embankment.jpg|מבט על הבניין, 2007


## לקריאה נוספת

* 


## קישורים חיצוניים

* בניין הדירות גדות קוטלנישסקיה באתר SovArkh. ru
* תמונות מסיור בגורד השחקים והחצר
* שחזור רב קומות, צילומים היסטוריים ומודרניים
* להגיע לכוכבים. רב הקומות
## הערות שוליים

קטגוריה:שבע האחיות
קטגוריה:רוסיה: בתי מגורים